Verpleër gevang wat glo swanger pasiënt verkrag | Maroela Media
Verpleër gevang wat glo swanger pasiënt verkrag
‘n Verpleër is in hegtenis geneem nadat hy glo ‘n swanger pasiënt by ‘n Oos-Kaapse hospitaal verkrag het.
Die 25-jarige vrou is verlede week by die Taylor Bequest-hospitaal in Mount Fletcher weens komplikasies met haar swangerskap opgeneem. “Die pasiënt het glo oor hardlywigheid gekla en het die verpleër om hulp gevra,” het Sizwe Kupelo, woordvoerder vir die provinsiale gesondheidsdepartement, gesê. “Die verpleër het haar Vrydag gehelp en toe sy dieselfde probleem Saterdag ondervind het, het hy die pasiënt beveel om badkamer toe te gaan. Die man het haar glo in dié badkamer verkrag.”
Volgens Kupelo sal die 45-jarige verpleër Maandag in die hof in Matatiele verskyn. Die Oos-Kaapse departement van gesondheid beplan om die man te skors. “Ons sal nie toelaat dat hy met enige ander pasiënte konsulteer voordat die ondersoek verby is nie,” het Kupelo bygevoeg.
Winkelrakke leeg weens staking
Man met speelgoedgeweertjie doodgeskiet
grootkoos · 6 jaar gelede
Nie hang of amputeer nie??? Nee w
at, net skors. Wtf?!